306 192 



For Fuldstændighedens Skyld opføres dog ogsaa de senere end Undersøgelses- 

 aarene i vore Farvande fundne Former med de Oplysninger, der haves om deres 

 Forekomst hos os. Forøvrigt har Lohmann (1908) i Kieler Bugt fundet flere nye, 

 meget smaa Former, der maa antages at forekomme ogsaa i vort Omraade. 



Med Hensyn til den systematiske Ordning følger jeg Paulsen (1907, 1908), der 

 har adopteret Schütt's System med enkelte Ændringer. 



Prorocentraceæ. 

 95. Exuviælla lima (Ehbg.) Biitschli. 



Det er egentlig en litoral Form, der lever fastsiddende ved en Stilk paa Alger, 

 men som underliden kan forekomme tilfældig i Plankton. Den er ikke fundet i 

 det undersøgte Materiale, men jeg kender den fra andre Observationer af vort 

 Plankton, f. Eks. fra Frederikshavns Havn ; den er vist ret udbredt i vore Farvande, 

 omend den maaske ikke naar ind i Beltsøen. 



Fra Kieler Bugt har Lohmann (1908, p. 265, PI. 17, fig. 1) beskrevet en meget 

 lille Art, Exuviælla tallica Lohm., der til Tider optræder i stor Mængde. Den 

 findes hele Aaret rundt, men er meget sjælden om Vinteren; den har et stort 

 Maximum i Maj, hvorefter den aftager ret jævnt i Løbet af Sommeren og Vinteren. 



Rimeligvis vil denne Art, der gaar gennem Nettenes Masker og derfor maa 

 fanges ved Centrifugering, findes hos os i Beltsøen. 



96. Prorocentrum micans Ehbg. 



Ogsaa denne Art er forholdsvis lille, og en stor Del af Individerne gaar sikkert 

 gennem Nettene; men en Del bliver hængende mellem andre Planktonter. Derfor 

 lyder de ikke faa Angivelser fra Undersøgelsesaarene alle paa: sjælden eller enkelt- 

 vis. Den er funden i alle vore Farvande undtagen i Østersøen udfor Rødvig. 

 Hyppigst forekommer den i September (ca. 50 °/o af Angivelserne), og i det hele 

 er den med en enkelt Undtagelse (April 1899 i Nordsøen udfor Tyborøn) kun 

 noteret fra Efteraarsmaanederne (Juli — November). 



Disse Angivelser stemmer godt med Cleve's (1905a) fra Bohuslen; han siger: 

 hovedsagelig i Juli— December, men dog ogsaa (1902 — 1903) i Maj og Juni. 1 Belt- 

 søen spiller den en ret betydelig Rolle (Hensen 1887, p. 78), og efter Lohmann 

 (1908, p. 266) forekommer den i Kieler Bugt hele Aaret rundt, men er meget sjælden 

 i den kolde Aarstid; den blomstrer pludselig op og har sit Maximum i August, 

 hvorefter den jævnt aftager i Hyppighed og i December er nede paa sit Minimum. 



Det er en n er i ti sk Art, der er vidt udbredt; den forekommer efter de inter- 

 nationale Planktonkataloger til næsten alle Aarstider i Kanalen og Nordsøen, der- 

 imod ikke nordpaa. Den maa efter Lohmann's Undersøgelser betragtes som holo- 

 planktonisk og er euryhalin, men naar dog ikke (eller kun undtagelsesvis) ind 

 i den egentlige Østersø. 



